आत्मनिर्भर अर्थतन्त्रको विकास गराउने, उत्पादनमूलक गतिविधिहरू बढाउने कार्यमा रेमिट्यान्सको सदुपयोग कत्ति पनि हुन सकिरहेको छैन । राज्यले रेमिट्यान्स सदुपयोग गराउने नीति तथा कार्यक्रममा ध्यान नै दिन सकेको छैन । उता बंैकिङ संस्थाहरूको जति मात्रामा संख्यात्मक रूपमा विकास हुँदै गएको छ त्यतिकै मात्रामा यसले गुणात्मक सेवा सुविधा वृद्धि गर्न सकेको छैन । बैंकहरूले तमाम वर्ग तथा समुदायलाई र क्षेत्रलाई सेवा दिन सकिरहेको छैन । आँकडाअनुसार जम्मा ४० प्रतिशत जनता मात्र बंैकिङ पहुँचमा रहेका छन् । खासगरी सरकारी स्वामित्वका कृषि विकास बैंक, राष्ट्रिय बाणिज्य बैंकबाहेक नेपालका धेरैजसो निजी क्षेत्रका बैंकहरू शहरमुखी छन् ।
